stanford-oval/wikipedia huggingface dataset:
דאפי דאק ומכסחי הברווזים
עלילה

בפינת הרחוב, איש המכירות דאפי שומע על איל ההון המיליונר החולה ג'יי.פי. קיוביש אשר מציע עושר לכל מי שיצליח להצחיק אותו לפני שהוא עובר לעולם הבא. הוא חייב לפני כן לבלום את משרתו של קיוביש שמנסה ללא הרף לחבל בניסיונותיו של דאפי להיכנס לבית. בסופו של דבר דאפי דוחק הצידה את המשרת ובלי כוונה הופך לליצן של קיוביש לאחר שהוא מחליק בטעות ונופל על עוגה. קיוביש שהחל להתגלגל מצחוק, מטיח אינספור פשטידות בפניו של דאפי בעוד צחוקו הרועם מהדהד. לאחר מותו של קיוביש ("מת מצחוק", מדווח אחד העיתונים), דאפי יורש את הונו אך לפי סעיף בצוואה חייב דאפי להשתמש בכסף למטרה טובה שתשרת את הקהילה. דאפי מלגלג לרעיון (הוא אומר על קיוביש "!What a rube"), הזלזול שלו מעיר את רוחו של הנדבן המנוח שמתחיל להעלים צרורות של כסף מן הערימה של דאפי עד שהוא נכנע ומסכים לקיים את התנאים. דאפי המרוגז נשבע להשתמש בכסף כדי לחסל את כל רוחות הרפאים, כגון קיוביש.
דאפי מגדיר את עצמו בתור "Paranormalist at Large", משכנע את באגס באני להופיע בפרסומות ושוכר את פורקי פיג (מלווה בסילבסטר) בתור היועץ שלו. קיוביש ממשיך להעלים נתחים מכספו של דאפי בכל פעם שנראה כי הוא משתמש בכסף לעסקים לא הוגנים או פועל במרמה. למרות שדאפי מצליח בהצלחה לגרש רוחות שהיו לכודות בגופה של גברת, קיוביש ממשיך להעלים את כספו ("כמות הכסף הולכת ופוחתת! ירדתי למיליון האחרון שלי!"). לאחר מכן הוא מקבל שיחת טלפון מפורקי, שחזר עם סילבסטר מהמשימה בעיר הנופש דרי גולץ' ודאפי מציב לו ייעד חדש, הרי האמונות התפלות, לצערו הרב של סילבסטר. דאפי משיג את באגס בטלפון שנשלח למשימה בטרנסילבניה אשר עוזב את המקום לאחר פגישתו עם הרוזן דם קרוש, ויחד הם עולים אל הרי ההימלאיה ומתעמתים עם הוגו איש השלג הנורא, שחושב שדאפי הוא ארנב.
כאשר העיר מוצפת בדיווחים על פיל זעיר, דאפי, בהנחה שזו סתם היסטריה, מקווה להפיק רווחים על ידי הרגעת הציבור עם עדותו ה"מומחית" אך הוא הופך לבדיחה כאשר הפיל צץ פתאום בזמן השידור על מסך הטלוויזיה. כאשר דאפי מחליט להטיל את אשמת כישלונו על פורקי, קיוביש לוקח ממנו את שארית הכסף. דאפי מקבל מברק מזמר, שמודיע לו כי הוא מגורש מהמשרד. לאחר שמעקלים את חפציו, דאפי מבחין בהתראה כי עומדים להרוס את הבניין, כשהוא עדיין בפנים ("דבר אחד בטוח, אין לי שום מקום ללכת אליו, אלא למעלה!")
בינתיים, באגס מוצג נהנה מחופשתו בפאלם ספרינגס (זה היה רצונו לאורך כל הסרט) ובקריאה בעיתון על נפילתו של דאפי. פורקי תקוע בהר האמונות התפלות עם סילבסטר הפחדן כתמיד. רוחו של קיוביש מגלה כי דאפי חזר לנקודת ההתחלה, כאיש מכירות בפינת רחוב (הפעם, במכירת חפצים על טבעיים כולל בובות מכניות של Gossamer במחיר של דולר לכל אחד). אך כאשר דאפי מרוויח שטר של דולר הוא מיד נעלם. הסרט מסתיים כשדאפי, בעודו מנופף בכעס באגרופו לעבר השמיים וצורח "קיוביש!" רומז לכך כי הוא קולל לשארית חייו.
השופטת ליטל

| --- | --- |

 סוגה:  קומדיה, מערכונים, ילדים
 כותבים:  אבי בלקין רן דוברת משה מלכה יגאל שפירא אילן קובץ' נגה ד'אנג'לי לילך לשם ברנע דרור טייכנר חגי טוריסקי נועה מנור יאיר אורבך
 בימוי:  איתן אשכנזי
 שחקנים:  ליטל שוורץ  יאיר פיש
 ארץ מקור:  ישראל
 שפות:  עברית
 מספר עונות:  1
 מספר פרקים:  30
 הפקה
 מפיק:  סיון עצמון אפרת שמעיה דרור גיא וסרמן גלית יתום
 מפיקים בפועל:  עידית נחומי
 עורכים:  דני קרפל לימור זהבי ויינברגר טל בוכנדלר שמרית (שיש) רונן
 אתר צילומים:  אולפני הרצליה
 אורך פרק:  24 דקות
 שידור
 רשת שידור:  כאן חינוכית
 פורמט (תמונה):  HDTV, 1080p
 תקופת שידור מקורית:  15 בדצמבר 2019 – 2020
 קישורים חיצוניים
 השופטת ליטל
השופטת ליטל היא תוכנית טלוויזיה קומית ישראלית לילדים, ששודרה בכאן חינוכית החל מדצמבר 2019 בהנחיית ליטל שוורץ בתפקיד שופטת. התוכנית כללה עונה 1 ו-30 פרקים.
מבנה התכנית

מדי פרק בבית המשפט, דנים במקרה בו ילד או ילדה תובעים את ההורים שלהם או את אחיהם או את המורים שלהם או את החברים שלהם והשופטת ליטל מנסה לפענח את התיק באופן קומי בעזרת עורכי הדין הקומיקאים.
מערכונים

הצגת המקרה (הטביעה) - עורך הדין מטעם הטביעה מציג את המקרה
שלב הצגת המקרה (ההגנה) - עורך הדין מטעם הטביעה מציג את המקרה
שלב הטיעונים (הטביעה) - עורך הדין מטעם הטביעה מציג את טיעוניו
שלב הטיעונים (ההגנה) - עורך הדין מטעם ההגנה מציג את טיעוני
שלב ההוכחות (מופיע בחלק מהפרקים) - אחד מעורכי הדין עושה מעין מבחן לתובע או לנתבע, בדרך כל בעזרת
שעשועון/משחק (מופיע בחלק מהפרקים) - לאחר שלב ההוכחות, הטובע או הניתבע עושים שעשועון שמסביר למה הם צריכים לנצח או להפסיד
המומחה לענייני דברים (מופיע בחלק מהפרקים) - יאיר פיש (פיש) מסביר את מה שהמשפט דן בו
פסק הדין - השופטת ליטל פוסקת את פסק הדין
שחקנים

ליטל שוורץ - השופטת ליטל
שחקנים > עורכי הדין הסטנדאפיסטים

אילן קובץ' - עורך דין סטנדאפיסט
נגה ד'אנג'לי - עורכת דין סטנדאפיסטית
לילך לשם ברנע - עורכת דין סטנדאפיסטית
דרור טייכנר - עורך דין סטנדאפיסט
חגי טוריסקי - עורך דין סטנדאפיסט
נועה מנור - עורכת דין סטנדאפיסטית
יאיר אורבך - עורך דין סטנדאפיסט
פני מורדנט

פנלופה "פני" מרי מורדנט (באנגלית: Penny Mordaunt; נולדה ב-4 במרץ 1973) היא פוליטיקאית בריטית מהמפלגה השמרנית שכיהנה כחברת בית הנבחרים מטעם מחוז צפון פורטסמות' מ-2010 ועד 2024. בנוסף שימשה כמנהיגת בית הנבחרים והלורד נשיא המועצה, היא כיהנה כשרה למדיניות הסחר במשרד הסחר הבינלאומי בקבינט של בוריס ג'ונסון, כמזכירת ההגנה של הממלכה המאוחדת, כשרה לענייני נשים ושוויון הזדמנויות בקבינט של תרזה מיי.
ביוגרפיה

מורדנט נולדה בטורקי שבמחוז דבון ולה אח תאום ואח קטן יותר. בגיל שנתיים עברה מורדנט לפורטסמות'. אביה שירת בצנחנים והיה איש חינוך ואמה הייתה אשת חינוך מיוחד, שנפטרה כשמורדנט הייתה בת 15.
ב-1995 סיימה תואר ראשון בפילוסופיה מאוניברסיטת רדינג. היא עבדה כמנהלת תקשורת במועצת הרובע המלכותי קנזינגטון וצ'לסי, כיועצת בארגון הובלת המטענים של הממלכה המאוחדת (FTA), שימשה דירקטורית בארגון "Community Fund" שעסק בחלוקת רווחי הגרלת הלוטו וב-2006 מונתה לאחראית לנושא אסטרטגיה במועצת המנהלים של ארגון "Diabetes UK" הפועל בתחום הסוכרת. ב-2009 התגייסה לכוחות המילואים של הצי המלכותי הבריטי, היא שירתה באוניית הלוחמה האמפיבית אה"מ "בולוורק" ("HMS Bulwark") והשתתפה במשימה בעיראק. ב-2013 עברה לשרת בבסיס יבשתי. באפריל 2019 העניקה לה המלכה דרגת כבוד של קומנדר וב-2021 דרגת כבוד של קפטן.
כחברת המפלגה השמרנית, כיהנה כראש מטה הצעירים של המפלגה בתקופת שלטונו של ג'ון מייג'ור, לאחר מכן שימשה דוברת במטה של מנהיג המפלגה ויליאם הייג. במהלך הבחירות לנשיאות ארצות הברית 2000 שימשה אחראית לנושא התקשורת הזרה במטה הקמפיין של ג'ורג' ווקר בוש וסייעה לו גם במהלך הבחירות לנשיאות ארצות הברית 2004.
בבחירות הכלליות בבריטניה 2005 התמודדה לנציגות מחוז צפון פורטסמות' לבית הנבחרים הבריטי, אך הפסידה למועמדת מפלגת הלייבור, שרה מקארתי-פריי. בבחירות 2010 גברה על מקארתי פריי, ומאז נבחרה שוב ב-2015 וב-2017. בבית הנבחרים שימשה חברה בוועדה לפיקוח על ייצוא הנשק, בוועדת הביטחון, בוועדה לסקירת ענייני האיחוד האירופי, ובוועדה המשותפת לבתי הפרלמנט לעניין חופש הפרט וצווי מניעה.
במאי 2015 מונתה לשרה זוטרה במשרד ההגנה, וביולי 2016 מונתה לשרה זוטרה במשרד העבודה.
בנובמבר 2017 מונתה לשרה לפיתוח בינלאומי במקומה של פריטי פאטל שנאלצה להתפטר, באפריל 2018 מונתה בנוסף לשרה לענייני נשים ושוויון הזדמנויות במקומה של אמבר ראד. במאי 2019 מונתה על ידי ראש הממשלה תרזה מיי למזכירת ההגנה במקומו של גווין ויליאמסון. מורדנט היא האישה הראשונה לכהן בתפקיד זה. היא כיהנה בתפקיד עד כניסתו של בוריס ג'ונסון לתפקיד ראש הממשלה ביולי 2019.
בפברואר 2020 מונתה על ידי ג'ונסון למנהלת השכר הכללית. בספטמבר 2021 מונתה לשרה למדיניות הסחר במשרד הסחר הבינלאומי. בספטמבר 2022 מונתה למנהיגת בית הנבחרים והלורד נשיא המועצה.
מורדנט היא גרושה. ב-2014 השתתפה בתוכנית המציאות "!Splash" בה המשתתפים מתחרים בקפיצה למים.
מועמדות לראשות המפלגה השמרנית

ביולי 2022 הכריזה מורדנט על מועמודתה לראשות המפלגה השמרנית וראשות הממשלה. היא נחשבה לאחת המועמדות המובילות לאחר פרישתו מהמרוץ של שר ההגנה בן וולאס, ובסיבוב ההצבעה הראשון זכתה במקום השני מבין שמונה מועמדים, לאחר רישי סונאק, עם 67 תומכים. בסיבוב ההצבעה השני סיימה שנייה עם תמיכה של 83 חברי פרלמנט. בסיבוב השלישי קיבלה 92 קולות וסיימה שוב שנייה אחרי סונאק. בסיבוב הרביעי סיימה שלישית לאחר סונאק וליז טראס ולא העפילה לשלב ההתמודדות בקרב כלל חברי המפלגה.
סרטון שנועד לקדם את מועמדותה עורר ביקורת לאחר שנכללו בו תמונות של האצן אוסקר פיסטוריוס, שהורשע ברצח חברתו ב-2013, ובעקבות כך נערך הסרטון. מורדנט גם הואשמה במהלך הקמפיין על ידי פעיל השמאל והפרשן הפוליטי אוון ג'ונס כי היא "משליכה א. נשים טרנסג'נדרים.ות מתחת לאוטובוס כדי לקדם את הקריירה של עצמה", לאחר שחזרה בה מאמירה שלה מ-2018 לפיה "נשים טרנסג'נדריות הן נשים וגברים טרנסג'נדרים הם גברים" וטענה כי נשיות היא על בסיס ביולוגי בלבד.
באוקטובר 2022 הוזכרה כמועמדת לראשות המפלגה, אך לא הצליחה לאסוף את מספר החתימות הדרוש לכך. בבחירות 2024 הפסידה את מושבה בפרלמנט לאמנדה מרטין מהלייבור.
הערות שוליים

↑  Penny Mordaunt: “We need a serious politician for a serious moment”, ‏ The House, ‏21 ביוני 2019
↑  The London Gazette, ‏30 בנובמבר 2021
↑  Rishi Sunak & Penny Mordaunt storm Tory PM leadership battle, The Sun, ‏2022-07-13 (באנגלית בריטית)
↑  Penny Mordaunt’s rise continues as race to replace Boris Johnson tightens, POLITICO, ‏2022-07-14 (באנגלית אמריקאית)
↑  Oscar Pistorius appears in Tory campaign clip as GB Paralympian asks to be removed, The Independent, ‏2022-07-10 (באנגלית)
↑  Tory MP accused of ‘throwing trans people under bus’ after hitting out at critics, The Independent, ‏2022-07-10 (באנגלית)
| --- | --- |
בקרת זהויות :  GND: 1245938282  UKPARL: RMNQDZri  VIAF: 4931163756437234480002   WorldCat (עם VIAF): 4931163756437234480002
המערכה על ניו יורק וניו ג'רזי

המערכה על ניו יורק וניו ג'רזי הייתה סדרה של קרבות בתחילת מלחמת העצמאות האמריקנית, על השליטה בעיר ניו יורק ובמדינת ניו ג'רזי בשנת 1776 ובחודשי החורף של שנת 1777. המערכה הייתה בין כוחות מצבא בריטניה הגדולה תחת פיקודו של גנרל ויליאם האו, לצבא הקונטיננטלי של שלוש עשרה המושבות המורדות, תחת פיקודו של גנרל ג'ורג' וושינגטון.
מהלך המערכה

בתחילה, נחת הכוח הבריטי בסטטן איילנד ב-3 ביולי 1776, ולא נתקל בשום התנגדות. גנרל האו אסף צבא שהורכב מהכוחות הבריטיים שנסוגו מבוסטון (בשל כישלונם בהחזקת העיר), בשילוב עם כוחות בריטים חדשים, כמו גם שכירי חרב הסיאנים ממספר נסיכויות גרמניה. כנגדם, עמדו כוחותיו של וושינגטון שכללו חיילים מניו אינגלנד ומושבות דרומיות נוספות. באוגוסט נחתו הכוחות הבריטיים בלונג איילנד, שם הביס האו את וושינגטון באחד הקרבות החשובים ביותר במלחמה, הידוע עד היום בשם "קרב לונג איילנד". למרות התבוסה, הצליח הצבא הקונטיננטלי לסגת למנהטן בחסות החשכה וערפל, פעולה שבזכותה חסך וושינגטון אבדות כבדות לצבא. וושינגטון סבל סדרה של תבוסות במנהטן, למעט ניצחון בודד ברמות הארלם, והמשיך לסגת בעקביות, דרומה.
במהלך נסיגתם, חצו וושינגטון ועיקר צבאו את נהר הדסון לניו ג'רזי, ונסוגו לאורך כל נהר דלאוור לתוך פנסילבניה. במהלך הנסיגה התכווץ צבאו של וושינגטון באופן חמור עקב סיום תקופת השירות שעליה התחייבו המתנדבים מראש, עריקות, ומורל נמוך במיוחד. האו ציווה על הקמת שרשרת של מאחזים מניו יורק עד ברלינגטון, ניו ג'רזי, אך המשיך להתקדם דרומה, רודף אחר צבאו המוכה של וושינגטון.
וושינגטון, בדחיפת עידוד אדירה למורל של הצבא הקונטיננטלי, הוציא לפועל מבצע פתע מוצלח נגד הכוחות ההסיאניים בטרנטון, לאחר שחצה את נהר הדלוור הקפוא. הפעולה המוצלחת עצרה את ההתקדמות הבריטית, וחשוב מכך, גרמה לצבא הקונטיננטלי להתחזק, פיזית ומוראלית. כתוצאה מכך, נאלץ האו להחזיר את כוחותיו מעבר לשרשרת המאחזים בניו ברונסוויק, ליד חופי ניו-יורק למשך החורף, בעוד וושינגטון מקים את מחנה החורף שלו במוריסטאון. במהלך שאר חודשי החורף, שני הצדדים התכתשו באופן מקומי לעיתים קרובות כאשר הבריטים חיפשו מזון ושימורים.
האו הצליח להדוף את הצבא הקונטיננטלי מניו יורק, אך איבד מתנופתו בניו ג'רזי, עד שבסופה של המערכה בינואר 1777, החזיק מאחזים בודדים ליד העיר. לאחר מכן, פתח גנרל האו במערכה חדשה על מנת ללכוד את פילדלפיה, כשהוא משאיר את גנרל הנרי קלינטון כמפקד על אזור ניו-יורק, בעוד גנרל ג'ון בורגוין מוביל ניסיון להשיג שליטה על עמק נהר ההדסון מקוויבק, ניסיון שנכשל בסרטוגה. צפון ניו ג'רזי נותרה זירת ההתכתשות בין הכוחות האויבים באזור במשך שאר המלחמה.
בריטניה שמרה על השליטה בעיר ניו יורק ושטחים בסביבתה עד סיום המלחמה בשנת 1783, והשתמשה בו כבסיס לפעולות במקומות אחרים בצפון אמריקה.
ארווין שמרון

ארווין שאול שִׁמְרוֹן (שיוביץ; 14 בינואר 1919 – 31 במאי 1978) היה עורך דין ישראלי ופרקליט המדינה השני.
ביוגרפיה

שמרון נולד בווינה שבאוסטריה.
עם הקמת המדינה שימש כסגן פרקליט המדינה, ובין השנים 1950–1953 עמד בראש הפרקליטות. בתקופה זו התנהל משפט הרצח בגן מאיר.
בשנת 1953 הקים משרד עורכי דין, שהתפתח למשרד שמרון, מלכו, פרסקי ושות', בראשו עמד עד לפטירתו.
בין המשפטים שניהל היו משפט לילהאמר באוסלו, הגן על מיכאל צור, על יהושע בן-ציון, והשתתף במשפט תל-גיבורים, ממשפטי השוחד הגדולים בישראל. משרדו היה הראשון בישראל שהתמחה בתחום האנרגיה. בין היתר, טיפל בליווי כמה מקידוחי הנפט והגז הראשונים שבוצעו בישראל, ליווה חקיקת נפט והסכמים בינלאומיים בתחום הנפט, לרבות בקשר עם שדות הנפט בסיני. שמרון אף עמד בראש ועדת חקירה למשק הגז.
בשנת 1976, עמד בראש ועדת שמרון, שהוקמה כדי לבחון הצעות לתכנון רחבת הכותל המערבי. הוועדה המליצה על אימוץ התוכנית של האדריכל משה ספדיה (שלבסוף לא יושמה בפועל).
בשנת 1977 מונה על ידי ממשלת ישראל לראש הוועדה לבירור נושא הפשיעה בישראל.
בשנת 1970 הצטרף עורך הדין יצחק מולכו למשרד ולאחר מותו של שמרון הוא הפך לשותף הבכיר. אחד משותפיו לדרך היו עו"ד אריה נוביק, שהקים משרד חדש לאחר מותו של שמרון.
ארווין שמרון נפטר מאוטם שריר הלב ב-31 במאי 1978, בגיל 59. הותיר אישה, רחל לבית טייטל (אחייניתו של נתן מיליקובסקי), בן ובת. הוא נקבר בהר המנוחות.
המשרד שהקים עבר לידי הנהלת חתנו עורך הדין יצחק מלכו. גם בנו, עורך הדין דוד שמרון, הוא שותף בכיר במשרד.
הערות שוליים

↑  בית דין למניעת ספסרות בחדרה, הצופה, 10 בדצמבר 1948
↑  בן-ציון ציטרין, משקיעים אנרגיה באנרגיה: החשמל, הדלק, הגז והמים מספקים הרבה מאוד עבודה למשפטנים; ולעורכי הדין המתמחים בתחום רצוי שיהיה קו ישיר למנגנונים הממשלתיים, באתר הארץ, 26 באוגוסט 2001
↑  דוד רטנר, מלחמה אבודה - יעקב פרג, מעצב פנים אלמוני, יצא בשנת 1975 למשימת חייו כשנאבק על מימוש הצעתו לתכנון רחבת הכותל., באתר הארץ, 6 בספטמבר 2001
↑  גידי וייץ, מגנדי ועד גומדי: משפט הפשע החשוב ביותר בהיסטוריה הישראלית נפתח מחדש, באתר הארץ, 5 בדצמבר 2008
↑  צוות המשרד, באתר משרד עורכי הדין נוביק-גדות-מאירוב
↑  עו"ד ארווין שמרון נפטר מהתקף לב, דבר, 1 ביוני 1978
↑  כדי שהקו יסמן הורות הוא צריך לרדת למטה
↑  בחלק מהמקרים משך הנשואין מופיע מעל הקו
| --- | --- |
בקרת זהויות :  NLI: 987007515143805171  VIAF: 315200210   WorldCat (עם VIAF): 315200210
פרויקט הלהקה

| --- | --- |

לוגו התוכנית
 סוגה:  תוכנית מציאות
 יוצרים:  גיא המאירי   איתן אבוט   יוסי אליאס
 כותבים:  דנה וולפה
 בימוי:  ליאור שפר   דורון עובדיה
 מנחים:  אמיר פרישר גוטמן (עונה 1)   דנה גרוצקי (עונה 2)
 ארץ מקור:  ישראל ישראל
 שפות:  עברית
 מספר עונות:  2
 מספר פרקים:  59 (נכון לעונה השנייה)
 הפקה
 מפיק:  גל להב
 מפיקים בפועל:  שי מיקולינסקי
 חברת הפקה:  אבוט המאירי
 עורכים:  איתי בן ניסים   שלי ענתבי
 צלמים:  יוחאי עצמון   אשר בן יאיר   בועז מסיקה   יואב גורפינקל   דוד סידר   איתי אמינוב   בן אביב
 אורך פרק:  35 דקות
 שידור
 רשת שידור:  ערוץ הילדים
 תקופת שידור מקורית:  17 במרץ 2013 - 25 ביוני 2013 (עונה ראשונה)   16 בפברואר - 27 במאי 2014 (עונה שנייה) – 27 במאי 2014
 קישורים חיצוניים
 אתר התוכנית
פרויקט הלהקה היא תוכנית מציאות ישראלית ששודרה בערוץ הילדים בשתי עונות בשנים 2013–2014. במהלך התוכנית נבנית להקת פופ. המתמודדים צריכים להפגין יכולות תנועה, שירה ועבודה בקבוצה.
בשלבי האודישנים נבחרת קבוצה של משתתפים הנכנסים למתחם אימונים מיוחד בו הם גרים יחד ועוברים סדנאות עם זמרים מובילים, שיעורי פיתוח קול, שיעורי ריקוד ועוד. אלו שמצליחים לשרוד עד סוף התוכנית, מרכיבים את הלהקה, שמיוצגת על ידי חברת התקליטים NMC.
מה-15 בספטמבר 2013 עד ה-24 בספטמבר 2013 שודרה בערוץ הילדים סדרת ספין-אוף דוקומנטרית על להקת "סטארטאפ", הלהקה שיצאה מהעונה הראשונה של פרויקט הלהקה.
ב-24 בינואר 2014 נבחרה התוכנית בטקס פרס האקדמיה הישראלית לטלוויזיה, כתוכנית האולפן לילדים ונוער הטובה ביותר ששודרה בשנת 2013.
סקירה כללית

התוכנית מרכיבה להקת פופ, אשר תהיה מיוצגת על ידי חברת התקליטים NMC. התוכנית מתחילה בשלבי האודישנים אשר מתחלקים לארבעה שלבים:
השלב הראשון: בשלב האודישנים הראשון המתמודדים מגיעים אל הפרויקטורים בחמישיות ובשישיות (בעונה הראשונה) או ברביעיות ובשלישיות (בעונה השנייה). כל מתמודד מתבקש לשיר קטע משיר שבחר מבין ארבעה שירים שהיו אפשריים לבחירה. לאחר מכן עליהם לבחור ביחד שיר מבין ארבעת השירים ולבצע אותו ביחד כקבוצה.
השלב השני: אל שלב האודישנים השני עוברים 35 מתמודדים, שמגיעים אל הפרויקטורים מחולקים לקבוצות של שישה (בעונה הראשונה) או 27 מתמודדים המחולקים לשתי קבוצות (בעונה השנייה). כל קבוצה נדרשה להעמיד מופע הכולל ריקוד ושירה תוך שעה בלבד.
השלב השלישי - שלב הסולו הגורלי: בשלב זה המתמודדים נדרשים לבצע שיר סולו.
השלב הרביעי (עונה ראשונה בלבד): המתמודדים מתפצלים לשתי קבוצות. קבוצה אחת היא קבוצת הבנים וקבוצה שנייה היא קבוצת הבנות. על כל קבוצה להכין מופע הכולל שירה וריקוד תוך שעה בלבד.
בתום ארבעת שלבי האודישנים (בעונה הראשונה) ושלושת שלבי האודישנים (בעונה השנייה) נכנסים ל"פרויקט הלהקה" עשרה משתתפים (בעונה הראשונה) או אחד עשר משתתפים (בעונה השנייה) המתחרים על מקומם בלהקה. המשתתפים גרים יחד, ועוברים שלל משימות, לימודי ריקוד והופעות לצד זמרים ואנשי מוזיקה מובילים. בכל שבוע הפרויקטורים מציינים את המצטיין אשר מוגן מפני ההדחה הקרובה.
לאחר מכן על המשתתפים עצמם לבחור בגלוי למי מהם מגיעה חסינות מי שקיבל רוב קולות חסין מפני ההדחה הקרובה. בתום כל הופעה הפרויקטורים מעמידים לדו-קרב את שני המתמודדים שההופעה שלהם הייתה פחות טובה. כאשר המנצח בכל דו-קרב נשאר בתחרות והשני מודח ממנה על ידי אסף דרעי נציג חברת התקליטים NMC.
העונה הראשונה (2013)

העונה הראשונה שודרה מה-17 במרץ עד ה-25 ביוני 2013.
העונה הראשונה (2013) > הפרויקטורים

הפרויקטורים בשלבי האודישנים:
אמיר פרישר גוטמן - המנחה ומנהל הלהקה.
ריף כהן - שופטת. השתתפה בכל שלבי האודישנים.
מיכל אמדורסקי - שופטת. השתתפה בכל שלבי האודישנים.
אסף דרעי - שופט ומנהל האמנים. נציג חברת התקליטים NMC. השתתף בשלבים הראשון, השלישי והרביעי של האודישנים.
הנרי - המפיק המוזיקלי של הלהקה. השתתף בשלבים השני והרביעי של האודישנים.
אריאל מקובר - כוריאוגרף. השתתף בשלבים השני והרביעי של האודישנים.
הפרויקטורים בפרויקט עצמו:
אמיר פרישר גוטמן - מנהל הלהקה.
הנרי - המפיק המוזיקלי.
אסף דרעי - נציג חברת התקליטים.
יוליה איגלניק - הכוריאוגרפית.
העונה הראשונה (2013) > טבלת הדחות

|  | שבוע ראשון (דודו אהרון) | שבוע שני (מיכל אמדורסקי) | שבוע שלישי (הראל סקעת) | שבוע רביעי (מאיה בוסקילה) | שבוע אחרון (רמי קליינשטיין) |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| דניאל מזוז | חסינות חברתית | חסינות אורח | -> | חסינות אורח | התקבלה ללהקה |  |  |  |  |  |  |
| שירה מרגלית | חסינות פרויקטורים | -> | -> | חסינות פרויקטורים | התקבלה ללהקה |  |  |  |  |  |  |
| איבון ונדימו | חסינות אורח | חסינות פרויקטורים | -> | חסינות כוריאוגרפיה | התקבלה ללהקה |  |  |  |  |  |  |
| ישראל מרמורש | חסינות כוריאוגרפיה | -> | חסינות כוריאוגרפיה | חסינות חברתית | התקבל ללהקה |  |  |  |  |  |  |
| כפיר פופוביץ | -> | -> | -> | מועמד להדחה | התקבל ללהקה |  |  |  |  |  |  |
| מירון וויליאמס | -> | מועמד להדחה | מועמד להדחה | -> | התקבל ללהקה |  |  |  |  |  |  |
| ניב חביב אברהם | -> | חסינות כוריאוגרפיה | -> | מועמד להדחה | הודח | הודח | הודח | הודח | הודח | הודח | הודח |
| שיר עזריה | מועמדת להדחה | -> | מועמדת להדחה | מועמדת להדחה | הודחה | הודחה | הודחה | הודחה | הודחה | הודחה | הודחה |
| יהונתן (נתי) טקיאר | -> | מועמד להדחה | הודח | הודח | הודח | הודח | הודח | הודח | הודח |  |  |
| מוראל קדושים | מועמדת להדחה | הודחה | הודחה | הודחה | הודחה | הודחה | הודחה | הודחה |  |  |  |
העונה הראשונה (2013) > חסינויות

| אמן אורח | חסינות שירה מהאמן האורח | חסינות כוריאוגרפיה מיוליה איגלניק | חסינות חברתית ממשתתפי העונה | חסינות מהפרויקטורים על הופעה או קליפ |
| --- | --- | --- | --- | --- |
| דודו אהרון | איבון ונדימו | ישראל מרמרוש | דניאל מזוז | שירה מרגלית |
| מיכל אמדורסקי | דניאל מזוז | ניב חביב אברהם | בוטלה (תיקו בין כפיר פופוביץ' למירון וויליאמס) | איבון ונדימו |
| הראל סקעת | מירון וויליאמס (בוטלה בעקבות הפרת כללים) | ישראל מרמרוש | בוטלה (שיר ומירון נבחרו אוטומטית לעמוד להדחה בעקבות הפרת כללים) | בוטלה (שיר ומירון נבחרו אוטומטית לעמוד להדחה בעקבות הפרת כללים) |
| מאיה בוסקילה | דניאל מזוז | איבון ונדימו | ישראל מרמרוש | שירה מרגלית |
רמי קליינשטיין: בוטלה (בשבוע האחרון אין חסינויות)
המתמודד כפיר פופוביץ' הצליח להיכנס ללהקת "סטארטאפ" למרות שלא קיבל אף פעם חסינות במהלך העונה.
העונה הראשונה (2013) > בעקבות פרויקט הלהקה

| --- | --- |

לוגו התוכנית
 סוגה:  דוקומנטרית
 יוצרים:  ערוץ הילדים 
 מנחים:  אמיר פרישר גוטמן 
 משתתפים:  איבון וונדימו, מירון וויליאמס, שירה מרגלית, ישראל מרמרוש, דניאל מזוז, כפיר פופוביץ', אמיר פרישר גוטמן, אסף דרעי, הנרי
 ארץ מקור:  ישראל
 שפות:  עברית 
 מספר עונות:  1
 מספר פרקים:  6
 הפקה
 אורך פרק:  15-20 דקות
 שידור
 רשת שידור:  ערוץ הילדים
 תקופת שידור מקורית:  15 בספטמבר 2013 – 24 בספטמבר 2013
 קישורים חיצוניים
 אתר רשמי
 
"בעקבות פרויקט הלהקה" היא תוכנית דוקומנטרית על חברי להקת סטארטאפ. הלהקה יצאה מהתוכנית "פרויקט הלהקה". התוכנית היא ספין-אוף של "פרויקט הלהקה" והיא עוקבת אחרי חברי להקת סטארטאפ בחזרות, בהופעות, בהקלטות ובביתם.
העונה הראשונה (2013) > בעקבות פרויקט הלהקה > משתתפים

הלהקה:
דניאל מזוז
ישראל מרמרוש
שירה מרגלית
איבון וונדימו
כפיר פופוביץ'
מירון וויליאמס (הסדרה צולמה לפני שהוא עזב)
הצוות המקצועי:
אמיר פרישר גוטמן - מנהל הלהקה
אסף דרעי - הסוכן של חברי הלהקה
הנרי - המפיק המוזיקלי
העונה הראשונה (2013) > בעקבות פרויקט הלהקה > פרקים

הרגע שאחרי - חברי 'סטארטאפ' חותמים למעריציהם לאחר הקרנת הבכורה של הפרק האחרון של 'פרויקט הלהקה'. לאחר הפגישה עם המעריצים הם רואים את האודישן הראשון שלהם בביתו של חבר הלהקה כפיר פופוביץ'.
השירים שלנו - חברי הלהקה מקליטים את השירים לאלבום הראשון שלהם. שירה כותבת את השיר 'בעיניים שלך', ומשמיעה אותו לבן זוגה ארד, עליו כתבה את השיר. כפיר בוחר את השיר 'מלאכית', איבון את 'איפה כתוב', מירון את 'קורא לך', ישראל את 'תאמיני', ודניאל את 'ביי ביי'. בסוף הקלטת השירים האלו הם מקליטים את השיר שמסיים את האלבום, 'חוקים חדשים למשחק'.
נוסעים לאילת - חברי הלהקה טסים להופיע באילת, ומבלים במלון 'לאונרדו קלאב'. הם מופיעים במלון מג'יק פאלאס מול הנופשים במלונות רשת פתאל באילת.
הבית שלי - חברי הלהקה מציגים בפני הצופים את ביתם ומשפחתם, מלבד ישראל מרמרוש שישן באותו היום בביתה של דניאל בראשון לציון בשל הופעתם בעומר שרחוקה מביתו ביישוב חשמונאים.
דם יזע ודמעות - חברי סטארטאפ מתארחים ברדיו 100FM ובתוכנית של שחר חסון, "הפרעת קשב", יחד עם דנה פרידר.
ערב טוב נוקיה - חברי הלהקה מופיעים בהיכל נוקיה, עם השירים: "יאללה בלאגן", "חוקים חדשים למשחק" ו"זה הזמן שלי עכשיו" כהקדמה למופע של גאליס.
העונה השנייה (2014)

העונה השנייה של התוכנית שודרה מה-16 בפברואר עד ה-27 במאי 2014. בעונה זו בוצעו מספר שינויים מהעונה הקודמת. השינוי הראשון הוא בצוות המקצועי שהוחלף, מלבד אסף דרעי שהמשיך גם בעונה זו לשמש כפרויקטור מטעם חברת התקליטים NMC. השינוי השני היה בשלב האודישנים הראשון. בעונה הקודמת בשלב זה כל הפרויקטורים בחרו ביחד מי יעבור לשלב הבא ואילו בעונה זו זכות זו הייתה נתונה לאסף דרעי בלבד והפרויקטורים שימשו כמייעצים בלבד. השינוי השלישי הוא במספר המשתתפים בתוכנית. בעונה הקודמת השתתפו עשרה משתתפים ואילו בעונה זו השתתפו אחד עשר משתתפים. עם זאת הוחלף הבית והצילומים והמגורים היו בווילה עם בריכה.
העונה השנייה (2014) > הפרויקטורים

הפרויקטורים בשלבי האודישנים:
דנה גרוצקי - מנחה.
אסף דרעי - שופט ומנהל האמנים. נציג חברת התקליטים NMC.
עוז מורג - הבמאי והכוריאוגרף.
רוני דלומי - שופטת בתחום השירה. השתתפה בכל שלבי האודישנים.
שירן סנדל - שופטת באודישנים. השתתפה בשלב האודישנים הראשון.
אנה ארונוב - שופטת בתחום הריקוד. השתתפה בשלב האודישנים השני.
עדי הימלבלוי - שופטת בתחום הריקוד. השתתפה בשלב האודישנים השלישי.
הפרויקטורים בפרויקט עצמו:
דנה גרוצקי - מנחה.
אסף דרעי - שופט ומנהל האמנים. נציג חברת התקליטים NMC.
עוז מורג - הבמאי והכוריאוגרף.
ג'וני גולדשטיין - המפיק המוזיקלי.
העונה השנייה (2014) > טבלת הדחות

|  | שבוע ראשון (התחלות - משה פרץ) | שבוע שני (הסתגלות - קרן פלס) | שבוע שלישי (הופעה בימתית - עילי בוטנר וילדי החוץ) | שבוע רביעי (התבלטות - רוני דלומי) |  | שבוע אחרון (הפריצה לעולם המוזיקה - עברי לידר) |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| סתיו וקנין | -> | חסינות אורח | חסינות כוריאוגרפיה | חסינות פרויקטורים | -> | התקבלה ללהקה |  |  |  |  |  |  |
| הילי מרגוליס | חסינות פרויקטורים | -> | חסינות פרויקטורים | מועמדת להדחה | -> | התקבלה ללהקה |  |  |  |  |  |  |
| אור כהן אכד | -> | חסינות פרויקטורים | מועמדת להדחה | חסינות אורח | -> | התקבלה ללהקה |  |  |  |  |  |  |
| אביגל כהן | חסינות כוריאוגרפיה | חסינות כוריאוגרפיה | -> | חסינות חברתית | -> | הודחה בפרק האחרון |  |  |  |  |  |  |
| ניב דשא | חסינות חברתית | -> | חסינות אורח | חסינות כוריאוגרפיה | מועמד להדחה | הודח בפרק האחרון |  |  |  |  |  |  |
| בן רחביה | חסינות אורח | -> | -> | -> | מועמד להדחה | הודח | הודח | הודח | הודח | הודח | הודח | הודח |
| דניאל אביטל | -> | -> | -> | מועמד להדחה | הודח | הודח | הודח | הודח | הודח | הודח | הודח |  |
| ליאם פינטו | -> | חסינות חברתית | מועמד להדחה | הודח | הודח | הודח | הודח | הודח | הודח | הודח |  |  |
| יונתן בוסיק | מועמד להדחה | מועמד להדחה | מועמד להדחה | הודח | הודח | הודח | הודח | הודח | הודח | הודח |  |  |
| עומרי בנארי | -> | מועמד להדחה | הודח | הודח | הודח | הודח | הודח | הודח | הודח |  |  |  |
| רווית ששון | מועמדת להדחה | הודחה | הודחה | הודחה | הודחה | הודחה | הודחה | הודחה |  |  |  |  |